alexandrainst/scandi-wiki huggingface dataset:
Butikkslakter

Butikkslakter er et håndverksfag som har utviklet seg parallelt med utviklingen i dagligvarehandelen. I Norge ble faget godkjent som et eget håndverksfag i 1994. Det finnes tre andre håndverksfag knyttet til produksjon og foredling av kjøtt: Slakter, kjøttskjærer og pølsemaker. En butikkslakter arbeider som oftest i kjøtt-, delikatesse- og/eller ferskvareavdelinger i større dagligvareforretninger og supermarkeder, og kundekontakt og salg er langt mer sentralt i dette faget enn i de andre kjøttfagene.

Det er gjennom disse avdelingene de forskjellige butikkene først og fremst kan skape en egen profil og differensierte kundeopplevelser, og dyktige fagfolk er derfor ettertraktet i disse avdelingene. Butikkslakterfaget er innrettet mot salg, kundebehandling, kunnskap om forskjellige ferskvarer, findeling av kjøtt og produksjon av ferdigmat og halvfabrikata for salg over disk. Eksponering og rydding er også blant oppgavene som hører til yrket.

En butikkslakter må i tillegg til rent faglige ferdigheter, være flink til å kommunisere med mennesker for kunne gi god service. Han eller hun skal kunne gi råd til spørrende kunder og bør derfor ha bred kunnskap og interesse for mat, måltider og kosthold generelt. Sans for økonomi og markedsføring er nyttig.

Historie 
Slakterfaget er et av de eldste fagene vi kjenner. Da menneskene ble bofaste, ble husdyrhold en del av matforsyningen. I Norge fikk vi etter hvert bygdeslaktere som gikk fra gård til gård, slaktet og grovparterte. Folkene på gården tok seg av tørking, salting og speking av kjøttet. Dette var de viktigste konserveringsmetodene for kjøtt den gangen. 

I bysamfunn kom det egne slakterbutikker, gjerne drevet av en slakter med evne til kundebehandling. Ofte hadde butikkene egen foredlingsvirksomhet med nedskjæring, salting, pølsemakeri, røkeri og andre former for foredling, men sjelden slakting. Utviklingen av kjøle- og pakningsteknologi, industrialisering av foredlingen og overgangen fra kjøpmannseide kolonialforretniger til kjedeeide supermarkeder og stordrift i alle ledd betød også at de fleste slakterbutikkene forsvant.   

De siste årene tiårene har dagligvareforretningene blitt stadig større, og de fleste store supermarkeder har ferskvareavdelinger og satser på verdi- og profilskaping blant annet ved å kunne tilby kjøtt og kjøttprodukter med høy kvalitet og høyt servicenivå. Enkelte steder drives også såkalte «shop-in-shop»-konsepter. De store enhetene har overtatt det meste av omsetningen av kjøtt og kjøttprodukter. Butikkslakterfaget vokste frem i tråd med utviklingen i produksjons- og distribusjonsformer forøvrig og ble godkjent som egent fag i 1994. Butikkslakteren i ferskvareavdelingen er et alternativ til butikker med kun plast- og ferdigpakket kjøtt og til de relativt få, tradisjonelle slakterforretningene som fortsatt finnes i Norge. Det omsettes kjøtt for videresalg til dagligvaremarkedet for 13 til 14 milliarder kroner årlig i landet vårt (2007).

Eksterne lenker  
 Utdanning.no sin yrkesbeskrivelse av butikkslakter

Håndverksyrker
Mesterfag
Arvid Knutsen

Arvid Ingar Knutsen (født 3. mars 1944, død  4. januar 2009) var en norsk fotballspiller. Han spilte for  og var trener for klubben i 1976.

Fotballkarriere 
Han begynte karrieren i Stavanger Idrettsforening (SIF), men i 1961 gikk han til Viking der han tilbrakte resten av karrieren som spiller. Han debuterte for Vikings A-lag i 1963. De fire siste sesongene han spilte for Viking, var Vikings glansperiode med fire seriegull på rad (1972–1975). Alt i alt spilte han 396 kamper og scoret 117 mål for klubben. I 1976 var han trener for Viking, og trente senere ,  og . 

Knutsen var utdannet innen språk (engelsk) og idrett, og arbeidet som lektor ved Stavanger katedralskole.

Referanser

Eksterne lenker 
 
 Minneord på Aftenbladet.no

Norske fotballspillere
Norske fotballtrenere
Fotballspillere for Viking FK
Fotballtrenere for Viking FK
Personer fra Stavanger kommune
Fødsler i 1944
Dødsfall i 2009
Atrox

Atrox er et norsk avant-garde metal-band fra Trondheim. De startet i 1988 med navnet Suffocation, men byttet navn til Atrox i 1990. De har utgitt seks albumer og to demoer.

Medlemmer 
Eivind Fjøseide "-viNd-" – Gitar
Rune Sørgård – Gitar & Teknologi
Tor Arne Helgesen – Trommer
Rune Folgerø – Vokal
Erik Paulsen – Bassgitar
Per Spjøtvold – Tangenter & Vokal

Diskografi 
Mindshadow – 1992 (demo, tre spor)
Dead Leaves – 1993 (demo, fire spor)
Silence of the Echoes – 1997 (single)
Mesmerised – 1997
Contentum – 2000
Terrestrials – 2002
Orgasm – 2003
Binocular – 2008

Referanser

Eksterne lenker 
 Atrox offisiell nettside
 Atrox hos MySpace

Norske heavy metal-band
Band etablert i 1988
Avant-garde metal-band
1988 i Norge
Paulette Dubost

Paulette Dubost (født 8. oktober 1910 i Paris, død 21. september 2011 i Longjumeau) var en fransk skuespiller.
Hun spilte i over 150 filmer med noen kjente regissører, blant andre Jean Renoir og Max Ophüls. Hun feiret sin 100-årsdag i  Longjumeau teater.

Filmografi 
 1934 : Lykken
 1934 : Greven av Paris
 1937 : Nina Petrovnas løgn
 1938 : Hôtel du Nord
 1938 : Bécassine
 1939 : Spillets regler
 1943 : Mens kona er borte
 1952 : Kjærlighetens gleder (Le Plaisir)
 1952 : Fest i Paris
 1955 : Lola Montes
 1959 : Frokost i det grønne
 1960 : Kvinnen og kjærligheten
 1961 : De syv dødssynder
 1977 : Den romantiske purken
 1980 : Siste trikk
 1989 : Noen dager i mai (Milou en Mai)
 2000 : Les Savates du bon Dieu
 2007 : Les yeux clairs

Referanser

Eksterne lenker 
 

Franske skuespillere
Hundreåringer
Personer fra Paris
Fødsler i 1910
Dødsfall i 2011
Utah Olympic Oval

Utah Olympic Oval er en ishall for hurtigløp på skøyter i Salt Lake City i USA. Hallen ble bygd for å huse hurtigløpsøvelsene under vinter-OL i 2002, og framsto allerede under OL-øvelsene som verdens raskeste skøytebane, med flere nye verdensrekorder.

Se også 
 Liste over verdens raskeste skøytebaner

Eksterne lenker 
 
  
 

Skøytearenaer i USA
Idrettsanlegg i USA
Idrettshaller
Sport i Utah
Sportsanlegg under Vinter-OL 2002
Artikler i skøytesportprosjektet
Salt Lake City
Byggverk i Utah
2002 i Utah
Pichat

Pichat er en chat-programvare og protokoll som brukes for kommunikasjon i et P2P-nettverk. Du kan også opprette din egen web-chatting på internett, chatting kan skje i egne chatterom (praterom). Det krever ingen nedlasting til å chatte, alt du trenger er en nettleser med JavaScript. Alternativet er telnet-programvare for å chatte. Standard port for en chat-server er 9009/TCP, programvaren ble påbegynt i 2002.

Referanser

Eksterne lenker 
 Pichat – Offisiell hjemmeside

Internett-protokoller
Støpsel

Støpsel er betegnelsen på den elektriske pluggen eller kontakten som settes inn i en stikkontakt. I Norge benyttes denne typen kontakter på ledninger til elektrisk utstyr som krever tilkobling til 230 V spenning.

Lavspenningsplugger finnes i mange varianter. Den vanligste benevnelsen for slike forbindelser er hannplugg om den delen som stikkes inn i enten en hunnplugg på en skjøteledning/overgang, eller i en hunnkontakt i veggen på en boks eller et apparat. Hannkontakter brukes for eksempel på utsiden av en campingvogn for å få 220 V inn i vogna, eller på en bil for å få lysnettforsyning til en motorvarmer.

Det er viktig at kabelen som går inn i en plugg, ikke blir utsatt for mye bevegelse. En gummiskjerm på et par cm kan stive opp den innerste delen av kabelen, slik at bøyingen skjer over et litt lengre parti av kabelen. Det er videre verdt å merke seg at man ikke skal blande jordet og ujordet støpsel/stikkontakt. Man kan manipulere stikk og eller støpsler, men dette kan medføre brannfare/personskade ved berøring i forbindelse med en jordfeil. 

Kabelen man monterer på, eller som er ferdigmontert ved kjøp, må samsvare med vernet som er montert for kursen og utstyret som kobles til. Noen kommer ferdig montert med kabel og kan ikke åpnes, men man kan også finne støpsel med mange diverse former og farger som er til å montere selv.

Referanser 

Stikkforbindelser
Andoany

Andoany, tidligere og også bedre kjent som Hell-Ville (etter Anne Chrétien Louis de Hell), er en by på Madagaskar med 30 000 innbyggere. Byen ligger på øya Nosy Be, hvor den også er viktigste by.

Byer på Madagaskar
Anita Wold

Anita Marie Wold, nå Anita Marie Wold Jensen, (født 21. september 1956) er en norsk tidligere skihopper som representerte Byåsen IL i Trondheim. Hun var aktiv på 1970-tallet, som en av få kvinnelige skihoppere på den tiden. Anita Wold var blant Norges beste juniorhoppere og satte flere verdensrekorder for kvinner. Hun var prøvehopper i den tysk-østerrikske hoppuka 1975/76, og fikk også tilbud om å være prøvehopper i skiflygingsbakken i Vikersund i 1976. Anita Wold var også den første kvinnelige hopper som fikk hoppe i Holmenkollen, da hun åpnet Holmenkollrennet i 1974 som prøvehopper.

Verdensrekorder:
 73 meter, 22. mars 1973, Kløvsteinbakken i Meldal
 82,5 meter, 3. februar 1974, Kløvsteinbakken i Meldal
 94 meter, 1974, MS 1970 i Štrbské Pleso, Tsjekkoslovakia
 97,5 meter, 14. januar 1975, Ōkurayama-bakken i Sapporo, Japan

Se også 
 Kvinner i skihopping

Referanser

Eksterne lenker 
 

Norske skihoppere
Dyreplageri

Dyreplageri betegner det å påføre dyr smerte eller plage de unødvendig. I Norge kan dyreplageri i henhold til lov om dyrevern straffes med bøter eller fengsel inntil 6 måneder.

Eksterne lenker 
  «Sanksjonsmuligheter ved dyreplageri» fra Dyrebeskyttelsen Norge
  «Lov om dyrevern» fra Lovdata
  «Dyreplageri på norske slakterier» fra Aftenposten (2004)

Dyrevern
Dyrs rettigheter
Lovbrudd
Fangstdagbok

Fangstdagbok var en papirbasert protokoll som fiskere med fartøy over en viss størrelse pliktet å føre for at Kystvakten og Fiskeridirektoratet skulle kunne kontrollere om gjeldende bestemmelser ble fulgt.  Fangstdagboken skulle føres mens fiskebåten bedrev fangstaktivitet på feltet.

Den papirbaserte fangstdagboken ble erstattet av elektronisk rapportering fra 1. oktober 2010 for fartøy over 21 meter og 1. januar 2011 for fartøy over 15 meter. Det er Fiskeridirektoratet som har bestemt dette i forskriften   J-43-2010 og senere versjoner av denne forskriften.

Fra 1. januar 2022 gjelder forskriften alle fartøy over 11 meter, og fra 1. september 2022 alle fartøy over 10 meter. Se forskriften .

Elektronisk fangstdagbok 
Obligatorisk elektronisk loggføring og rapportering av fangst og fangstaktivitet for fartøy over 15 meter gjelder uansett hvor fartøyet fisker, dvs både innenfor og utenfor Norges økonomiske sone. Fartøy som fisker i Skagerrak, må rapportere elektronisk dersom størrelsen er over 12 meter.

Grunnleggende rapporteringskrav norske fiskefartøy må følge 
Fiskeridirektoratet har i forskrifter (J-meldinger) bestemt at følgende elektroniske meldinger skal sendes fra fiskefartøy i ulike situasjoner:

DEP - avgang fra havn: Senest 2 timer etter avgang.

DCA - daglig fangst: Senest kl 23:59 UTC hver dag etter at DEP er sendt.

POR - havneanløp: Senest 2 timer før anløp til kai.

TRA - omlasting: Fartøy som skal avgi fangst skal senest 24 timer (2 timer ved låssetting) før omlasting påbegynnes sende en TRA. Fartøy som har mottatt fangst skal senest 1 time etter omlastningen er avsluttet sende en TRA.

Krav ved fiske utenfor Norges økonomiske sone 
Ved fiske utenfor Norges økonomiske sone, skal fiskefartøy sende de samme meldingene. Men i tillegg må norske fiskefartøy sende meldinger som er definert gjennom avtaler Norge har med EU, Island, NEAFC, NAFO,CCAMLR og Færoya

Godkjente rapporteringssystemer i Norge 
Per 2022 er følgende programvare godkjent for bruk ombord i norske fiskefartøy:

- MarineSmart™ 1.0 (Marine Dynamics AS)- eFangst 3.0 og eCatch 1.1 (Dualog Fisknett AS)

- iFisk 1.0.2 (Bytek Nordic AS)

- Track Well Fangstdagbok versjon 2.6.9.0 (Navy AS)

Rapporteringskrav i andre land og områder 
EU har krav om elektronisk rapportering for fiskefartøy over 12 meter. Også i Island, USA, Australia og New Zealand finnes krav om elektronisk rapportering av fangst og fangstaktivitet.

Eksterne lenker
 Fiskeridirektoratet har en samleside for elektronisk rapportering .

Juridisk terminologi
Fiske i Norge
Moroni (engel)

Profeten Moroni er engelen som viste seg for den amerikanske profeten Joseph Smith og viste han veien til de mystiske gullplatene i 1827 som Smith skulle oversette på mirakuløst vis og utgi som Mormons bok; Smiths bok ble det religiøse grunnlaget for og en av de hellige skriftene innen den kristne trosretningen Jesu Kristi kirke av siste dagers hellige («mormonene»).

Joseph Smith påstod at engelen Moroni opprinnelig skal ha vært sønn av den jødiske generalen Mormon som angivelig levde i dagens USA på 400-tallet. Gullplatene inneholdt nedtegnelser der Mormon og Moroni blant annet beskrev folkets historie fra omkring år 600 f. Kr.

Se også
Mormons bok
Gullplatene

Personer i Mormons bok
Dyreforsøk

Dyreforsøk er bruk av dyr i forskjellige typer vitenskapelig forskning. Det anslås at det verden over hvert år brukes titalls millioner av dyr i ulike forsøk knyttet til forskning ved universiteter, sykehus, farmasøytiske selskaper og militære forskningsinstitusjoner.

Det er allmenn enighet blant forskere at dyreforsøk er nødvendig for å utvikle nye medisiner. Praksis med dyreforsøk har møtt en viss motstand fra ulike grupper. 

På verdensbasis brukes et betydelig antall forsøksdyr til testing av ikke-medisinske produkter, slik som kosmetikk, toalettprodukter, vaskemidler, mattilsetningsstoffer, plantevernmidler, fargestoffer, alkohol, tobakk og våpen.

Hovedandelen av forsøksdyrene benyttet i Norge er fisk.

Referanser

Eksterne lenker 
 Norecopa (Nasjonal konsensus-plattform for erstatning, reduksjon og forbedring av dyreforsøk)
 Dyrebeskyttelsen Norge

Dyrevern
Eksperimenter
Dyrs rettigheter
Alfred Christian Dahl

Alfred Christian Dahl (født 28. april 1857 i Veblungsnes, død 18. mars 1940 i Oslo) var en norsk arkitekt som er kjent for en rekke tegninger av kirker. Dahl ble utdannet ved den bygningstekniske linjen på Trondhjems Tekniske Læreanstalt i perioden 1874 til 1879, før han dro videre til Berlin og Königlich Technische Hochschule hvor han studerte i perioden 1885 til 1888. Etter å ha arbeidet som arkitektstudent i både Kristiania og Liverpool begynte han med egen praksis i Kristiania hvor han tegnet flere boliggårder, Filtvet kirke i laftet tømmer i 1894 samt gravkapellet på Vestre gravlund i 1902. I denne perioden hadde han også Arnstein Arneberg som assistent.

Dahl tegnet også flere kirker i østlandsområdet som Åros kirke, Bingen kapell og Grua kirke. I 1904 etablerte han arkitektkontoret Michalsen & Dahl sammen med Carl Michalsen i Ålesund, hvor de bemerket seg som et av de viktigste arkitektkontorene i gjenreisningen etter bybrannen med rundt 20 bygninger i ulik jugendstil og senhistorisme.

Utvalgt virke 
 Filtvet kirke i Hurum i laftet tømmer (1894)
 Gravkapellet på Vestre Gravlund med fasade av råkopp (1902)
 Åros kirke i Røyken (1903)
 Bingen kapell i Øvre Eiker (1924)
 Grua kirke i Lunner (1924)

Referanser

Litteratur

Eksterne lenker 
 Artemisia.no – Arkitekthistorie, Alfred Christian Dahl (1857–1940)

 
Personer fra Nes kommune i Akershus
Heavy metal-tødler

Heavy metal-tødler, (engelsk: rock dots/heavy metal umlauts, humoristisk röck döts/ hëävÿ mëtäl ümläüts), er bruken av tødler som dekorasjon i heavy metal-bandnavn. 

Kjente band som benytter seg av tødler i bandnavnet er Blue Öyster Cult, Mötley Crüe, Queensrÿche, Crashdïet og Motörhead. Heavy metal-tødler har opp gjennom årene blitt parodiert i filmer som This Is Spinal Tap, der tødlene ble plassert over 'n'-en.

Historikk
Skikken med å skrive bandnavn med tødler i frakturstil i heavy metal-sammenheng begynte med, avhengig av kilde, det amerikanske bandet Blue Öyster Cult, alternativt britiske Black Sabbath, begge 1970. Bruken av slike tegn er ment å føre tankene til germanere, vikinger og gotikk, som tradisjonelt i hardrockkretser fremkaller assosiasjoner til stereotype egenskaper som mot og styrke. Heavy metal-tødler brukes vanligvis ikke for å forandre uttalen av bandnavnet, men har en utelukkende dekorativ hensikt.

Referanser 

Heavy metal
Tegn
Ludwig Stiller

Ludwig F. Stiller (født 24. august 1928 i Salem i Ohio i USA, død 10. mars 2009 i Katmandu i Nepal) var en amerikansk prest, historiker og Nepal-misjonær tilhørende jesuittordenen.

Liv og virke
Han var sekularprestkandidat ved St. Meinrad's seminar i Indiana før han vekslet over til jesuittenes skoler. Han tjenestegjorde i U.S. Army som militærpoliti i Manila fra 1946 til 1947.

Hat trådte formelt inn i jesuittordenen i deres novisiat i Milford i Ohio den 18. august 1949. I 1953 ble han bestemt for tjeneste i Nepal. På grunn av visaproblemer gjorde han først ferdig sine filosofistudier ved West Baden College i Indiana (stengt i 1964). Han kom så til Nepal i 1956 for to år ved St. Xavier's Godavari School i Katmandu før han dro til India for teologistudier ved St. Mary's i Kurseong fra 1959 til 1963. Han ble presteviet av biskop Augustine Francis Wildermuth S.J. den 19. mars 1962.

I 1964 vendte han tilbake til Nepal og virket bed St. Xavier's Godavari School i to år, og grunnal den senere svært viktige Godavari Alumni Association. Imens tok han doktorgrad i historie fra Tribhuvan University. 

Han ble en av pillarene for det universitetets forskningssenter. Han nøt stor respekt også blant sepalesiske hinduledere og muslimske ledere. 

Han utgav en rekke bøker som betraktes som sentrale for forståelsen av særlig nyere nepalsk historie.

BVerker i utvalg 

 Prithwinarayan Shah in the Light of Dibya Upadesh, 1968 
 The Rise of the House of Gorkha: a Study in the Unification of Nepal, 1768-1816 , 1973
 The Silent Cry, the People of Nepal 1816-39, 1973  
 Letters from Kathmandu : the Kot Massacre, 1981
 Nepal: Growth of a Nation, 1993
 Planning for people : a study of Nepal's planning experience, 1993

Personer fra Columbiana County i Ohio
Katolske prester fra USA
Jesuitter fra USA
Historikere fra USA
Katolske misjonærer
Misjonærer fra USA
Misjonærer i Nepal
Fødsler i 1929
Dødsfall i 2009
John Olsen (billedkunstner)

For andre personer med samme navn, se John Olsen.

John Olsen (født 25. mai 1938 i Roskilde) er en dansk billedkunstner. John Olsen var i mange år bosatt på Fyn.

Biografi 
John Olsen er utdannet fra Den Kgl. Porcelainsfabrik i 1959 og videreutdannet på Det Kongelige Danske Kunstakademi i 1960–67. Han arbeider og lever med og i naturen. Olsen arbeider hovedsakelig med tegning, grafikk og skulpturer, men også med fotografi og installasjoner.

John Olsen var lærer ved Det Jyske Kunstakademi, grafikklinjen 1979-84, og skulpturlinjen 1984-85. Olsen var medlem av Kunstnersammenslutningen Kammeraterne 1970-79, og så av Den Frie Udstilling.

I 1995 deltok han i biennalen i Venezia.

Priser og legatutdelinger (utvalg) 
 1997 – Thorvaldsenmedaljen
 1993 – Ole Haslunds Kunstnerfond
 1992 – Ole Haslunds Kunstnerfond
 1985 – Eckersbergmedaljen

Referanser

Eksterne lenker 
 John Olsen - kunstnerbiografi fra kunstonline.dk
  John Olsen - kunstindeks Danmark

Danske kunstnere
Personer fra Roskilde
Mottakere av Eckersbergmedaljen
Mottakere av Thorvaldsenmedaljen
Fødsler i 1938
John Olsen (filmperson)

For andre personer med navnet John Olsen, se John Olsen.

John Olsen (født 12. august 1888 i København, død 9. desember 1959), var en dansk manusforfatter, regissør og filmprodusent. 

Han grunnla i 1942 Saga Studierne i Charlottenlund i Danmark.

Han skrev blant annet manuskript og dreiebok til filmene Rekrutt 67 Petersen, Det var på Rundetårn, Færgekroen, Styrmann Karlsen. 
Filmen Baronessen fra bensinstasjonen ble hans siste film.   

Hans sønn Flemming John Olsen forsatte etter hans død ledelsen av Saga.

Han er gravlagt på Frederiksberg Ældre Kirkegård.

Filmografi

Dreiebok

Dreiebok og manus

Manus

Ide og manus

Ide

Manusforfatter og produsent

Eksterne lenker 
 

Danske regissører
Danske manusforfattere
Personer fra København
Springfield (Massachusetts)

Springfield er den tredje største byen i Massachusetts, USA, med  innbyggere i 2010. I Metropol-området Springfield teller befolkningen ca.  (2007). Byen, som ble grunnlagt i 1636, er den største byen langs elven Connecticut, og er hovedstad i Hampden County. Springfield ligger 38 km nord for Hartford (Connecticut). Regionen Hartford-Springfield er kjent som «Knowledge Corridor», fordi det finnes 32 universiteter og  studenter der. Befolkningen i regionen utgjør om lag 1,8 millioner.

Historisk byen første Springfield i USA og er den største byen i vestlige New England og i regionen Pioneer Valley i Massachusetts. Det er den tredje største byen i Massachusetts og den fjerde største i New England (bak Boston, Worcester og Providence). Byen har to kallenavn; «City of Firsts» og «Hoop City»

Springfield regnes som en av USAs mest historiske byer, både for sin kultur og sine mange oppfinnelser. George Washington valgt stedet for «Springfield Armory» i 1777. Det var det største og mest innovative arsenal i USA fra 1795 til 1968. Springfieldriflen ble oppfunnet der, samt Garand-riflen og M-1 riflen. Nå er det et nasjonalminnesmerke. Springfield er også kjent som den byen hvor James Naismith oppfant basketball. Det er hjemmet til Basketball Hall of Fame. Den første bilen som ble laget i Amerika ("Duryea") ble laget i Springfield, (i 1892) dessuten den første motorsykkel, Indian (motorsykkel) i 1901. Den første moderne brannbil i verden ble konstruert der i 1905.

Kunstneren  Augustus Saint-Gaudens mest berømte utendørs skulptur i USA, «Puritaneren» befinner seg nær Springfield-Quadrangle. «The Quadrangle» er en campus med fem museer. Her finnes museer for kunst, historie, kuriositeter, vitenskap, og et lokalhistorisk museum om Springfield. Springfields George Vincent Walter Smith museer har den største samlingen av kinesisk cloisonné (kunsthåndverket å dekorere metallarbeider) utenfor Asia, og har også skulpturparken til Dr. Seuss' minne, som hedrer den populære kunstneren og forfatteren.

Kjente personer fra Springfield:
 Herbert Blomstedt
 John Brown
 Milton Bradley
 Chester Harding
 Richard Heck
 Dr. Seuss
 Charles Goodyear
 Timothy Leary
 Kurt Russell
 Mike Scully
 Taj Mahal
 James Whistler

Referanser

Eksterne lenker 
 

Byer i Hampden County
Byer ved Connecticut
Bosetninger etablert i 1636
1636 i Massachusetts
Byer i Massachusetts
Nikolai Hagen

Nikolai Hagen (født 28. januar 1988) er en norsk fotballspiller som spiller for 2.-divisjonslaget Manglerud Star.

Eksterne lenker 
 

Fødsler i 1988
Norske fotballspillere
Fotballspillere for Manglerud Star Toppfotball
Maxim maskingevær

Maxim maskingevær er det første fungerende helautomatiske tunge maskingevær som ble laget.

Den ble utviklet av Hiram Stevens Maxim på 1880-tallet og var det første rekyldrevne maskingeværet. De første patentene på våpenet ble registret i 1883, og den ble demonstrert i 1884 til inviterte gjester. Den ble ettervert produsert i mange land i mange versjoner, som for eksempel den kinesiske Type 24 maskingevær. Den ble brukt på begge sider i både første og andre verdenskrig.

Design 
Maxim bruker rekylen til våpenet til å fjerne tomhylser og mate ny ammunisjon, dette var nytt i forhold til tidligere maskingevær som for eksempel Gatlingvåpen hvor man brukte håndmakt på en sveiv for å utføre samme operasjoner, og hadde flere enn ett løp.

Varianter (utvalg) 
 Vickers MG (Storbritannia)
 MG01, MG08 & MG11 (Tyskland)
 M1910 Maxim (Russland)
 Type 24 maskingevær (Kina)
 Maxim KK32/33 (Finland)

Se også 
 Liste over maskingeværer

Referanser

Eksterne lenker 
 

Mitraljøser
Våpen fra første verdenskrig
Skytevåpen fra USA
Troms reinbeiteområde

Troms reinbeiteområde er en del av reindriftsforvaltningen i Norge.  Reinbeiteområdet er delt inn i 15 reinbeitedistrikter, som ligger i deler av Troms og nord i Nordland. Reinbeiteområdene ledes av et områdestyre med medlemmer oppnevnt av Fylkestinget og Sametinget.

Fire av reinbeitedistriktene har beite i Nordland fylke. I tillegg er det tre distrikt som har tilgang på vinterbeite i Sverige. Svenske samebyer har til gjengjeld rett til sommerbeite i Troms.

Troms reinbeiteområde grenser til Vest-Finnmark reinbeiteområde og Nordland reinbeiteområde.

Eksterne lenker 
Reindriftsforvaltningen i Norge - om reinbeiteområdene

Reindrift
Næringsliv i Troms og Finnmark
Næringsliv i Nordland